Tokyo Olympics എലൈന് തോംസണ് ചരിത്ര നേട്ടം സ്പ്രിന്റ് ഡബിള് നിലനിര്ത്തുന്ന ആദ്യ വനിത ടോക്യോ ഒളിമ്ബിക്സില് പുതുചരിത്രം രചിച്ച് ജമൈക്കന് വനിതാ താരം എലൈന് തോംസണ്. ഇന്നലെ നടന്ന വനിതകളുടെ 200 മീറ്റര് മത്സരത്തില് സ്വര്ണം നേടിയതോടെ ഒളിമ്ബിക്സ് ചരിത്രത്തില് സ്പ്രിന്റ് ഡബിള് നിലനിര്ത്തുന്ന ആദ്യ വനിത എന്ന നേട്ടമാണ് താരത്തെ തേടിയെത്തിയത്. നേരത്തെ 100 മീറ്ററില് ഒളിമ്ബിക് റെക്കോര്ഡോടെ താരം സ്വര്ണം നേടിയിരുന്നു. കഴിഞ്ഞ റിയോ ഒളിമ്ബിക്സിലും എലൈന് തന്നെയായിരുന്നു ഈ ഇനങ്ങളില് ഒളിമ്ബിക് ചാമ്ബ്യന്. ഇതോടെ ഒളിമ്ബിക്സ് ട്രാക്ക് ആന്റ് ഫീല്ഡ് വ്യക്തിഗത വിഭാഗത്തില് നാല് സ്വര്ണം നേടുന്ന ആദ്യ വനിതയായും തോംസണ് മാറി.എലൈന് സ്വര്ണം നേടിയെങ്കിലും 100 മീറ്ററിലേത് പോലെ ജമൈക്കയുടെ ആധിപത്യം 200 മീറ്ററില് കാണാന് കഴിഞ്ഞില്ല. എലൈന് പുറമെ മത്സരത്തില് ഇറങ്ങിയ ജമൈക്കയുടെ വെറ്ററന് താരമായ ഷെല്ലി ആന് ഫ്രേസറിന് മെഡല് നേടാന് കഴിഞ്ഞില്ല. അവസാന നിമിഷം വരെ എലൈന്റെ പുറകില് ഷെല്ലി ഉണ്ടായിരുന്നെങ്കിലും പിന്നീട് പിന്നിലാവുകയായിരുന്നു. നാലാം സ്ഥാനത്തായാണ് ഷെല്ലി മത്സരം അവസാനിപ്പിച്ചത്. 100 മീറ്ററില് വെങ്കലം നേടിയ ജമൈക്കന് താരമായ ഷെറീക്ക ജാക്സണ് ഹീറ്റ്സിലെ മോശം പ്രകടനം മൂലം ഫൈനലില് എത്താതെ പുറത്തായിരുന്നു. നമീബയുടെ ക്രിസ്റ്റീന് ബൊമയ്ക്കാണ് വെള്ളി. അമേരിക്കയുടെ ഗബ്രിയേലെ തോമസ് വെങ്കലവും നേടി.21.53 സെക്കന്റില് ഫിനിഷ് ലൈന് കടന്ന എലൈന് 200 മീറ്ററില് തന്റെ മികച്ച ദൂരം കണ്ടെത്തി. ഒളിമ്ബിക്സില് വനിതകളുടെ 200 മീറ്ററിലെ രണ്ടാമത്തെ മികച്ച സമയം കൂടിയാണ് ഇതോടൊപ്പം താരം രേഖപ്പെടുത്തിയത്. 1988 സിയോളില് സ്വര്ണം നേടിയ ഫ്ളോറെന്സ് ഗ്രിഫ്തിന്റെ പേരിലാണ് ഒളിമ്ബിക് റെക്കോര്ഡ്. Tokyo Olympics ജാവലിന് ത്രോയില് യോഗ്യതാ റൗണ്ടില് ഒന്നാമത് നീരജ് ചോപ്ര ഫൈനലില് അത്ലറ്റിക്സില് ട്രാക്ക് ഇനങ്ങളില് 100, 200 മീറ്ററുകളില് സ്വര്ണം നേടി സ്പ്രിന്റ് ഡബിള് നിലനിര്ത്തുന്ന രണ്ടാമത്തെ മാത്രം താരമാകാനും എലൈന് കഴിഞ്ഞു. ഈ നേട്ടങ്ങള് ആദ്യം സ്വന്തമാക്കിയത് ജമൈക്കയുടെ തന്നെ താരമായ സ്പ്രിന്റ് ഇനങ്ങളില് വേഗരാജാവായിരുന്ന ഉസൈന് ബോള്ട്ടാണ്. തുടര്ച്ചയായി മൂന്ന് ഒളിമ്ബിക്സുകളില് ബോള്ട്ട് നേട്ടം സ്വന്തമാക്കിയിട്ടുണ്ട്. 2008 ബീജിംഗ് ഒളിമ്ബിക്സ്, 2012 ലണ്ടന് ഒളിമ്ബിക്സ്, 2016 റിയോ ഒളിമ്ബിക്സ് എന്നിവയില് ബോള്ട്ടായിരുന്നു 100, 200 മീറ്റര് ഒളിമ്ബിക് ചാമ്ബ്യന്. 2016 റിയോ ഒളിമ്ബിക്സോടെ താരം ട്രാക്കില് നിന്ന് വിരമിക്കുകയും ചെയ്തിരുന്നു.